Italiano: # Giambattista Vigo (1844–1891)

Cresciuto in orfanotrofio, fu facchino di carbone e poi, studiando per conto suo e per mezzo di conoscenze, riuscì a divenire maestro elementare. Raccolse in _Fili d’erba_ (1889), la sua produzione poetica genovese, molto vicina alle esperienze del secondo romanticismo italiano. Tipico rappresentante d’un mondo ottocentesco genovese e popolare, che non si arrendeva di fronte alle difficoltà e neppure alla miseria più nera, vicino a-i poveri e ai derelitti, vissuto da giovane tra istituti di carità religiosi e il primo socialismo con le prime rivendicazioni operaie, il Vigo coltivò una poesia a volte lacrimosa e romantica ad effetto, a volte polemica, a volte affascinata dalla visione dei miracoli della natura e dalle usanze popolari, ed anticipa, a suo modo, Malinverni, Angeloni e Firpo.

Da osservare la somiglianza tra il titolo di questa poesia e quello della raccolta di liriche di Angeloni, Quande canta o mâ. Questo testo è stato musicato e inserito nell’album di Roberta Alloisio Lingua serpentina, e con questa canzone si è tentata un’originale fusione di genovese e napoletano, due lingue indissolubilmente legate al mare.

[1] a sciâ Cicchetta: personificazione della morte nella parlata popolare.

In questo lungo poemetto il Vigo narra della sua gioventù, tutt’altro che facile; personaggio che sembra quasi uscito da un romanzo di Dickens, il Vigo si inquadra bene in una certa immagine di Genova dell’Ottocento, con i suoi ambienti degradati, dove una fauna umana ridotta quasi alla disperazione combatte tutti i giorni per sopravvivere in una lotta senza esclusione di colpi; sola speranza di riscatto sociale, o di una vita un poco più tollerabile, quella che dipende dall’aiuto del deputato amico, della suora e del frate di buon cuore.

P. Guidoni faceva osservare, a proposio di questa poesia, che, benché nella evidente diversità della resa poetica, ha senz’altro influenzato L’orto di Firpo, con le sue anafore «Bello pe sempre…», «Bella pe sempre…» etc. e diceva che «il poeta, qualsiasi poeta, vive anche della poesia degli altri. Dei suoi predecessori e dei suoi contemporanei. I suoi legami con altre espressioni liriche maturano a volta in stato di inconscio»; io direi addirittura che la poesia del presente illumina anche quella del passato e la modifica, in una continua trasformazione ed osmosi.

[^2]: caviello: «capello», da osservare l’imitazione della parlata rustica; caviello conserva il dittongo anticamente presente anche nel genovese cittadino (cfr. Giuliano Rossi: pielle, “pelle”; lietto, “letto”; ecc.).

Ligure: # Giambattista Vigo (1844–1891)

Stæto cresciuo inte un orfanatròfio, o l’é stæto camallo da carbon e dapeu, con studiâ da pe lê e pe mezo de conoscense, o l’é arriescio à passâ meistro de scheua. O l’à accheuggeito inte _Fili d’erba_ (1889) a seu produçion poetica in zeneise, ben ben vexiña a-e espeiençe do segondo romantiçiximo italian. Tipico rappresentante de un mondo euttoçentesco zeneise e popolare, ch’o no s’arrendeiva de fronte a-e difficortæ e manco a-a misëia ciù neigra, vexin a-i pövei e a-i derelitti, visciuo da figgeu tra i instituti de caitæ religioxi, e o primmo soçialiximo co-e primme revendicaçioin operaie, o Vigo o l’à cortivou unna poexia de vòtte lagrimosa e romantica à effetto, de vòtte polemica, de vòtte apperlenguâ da-a vista di miacoi da natua e da-e usançe popolare, e o l’antiçipa, a-a seu mainea, o Malinverni, o Angeloni e o Firpo.

Da osservâ a someggiansa tra o titolo de sta poexia e quello de l’accheuggeita de liriche do Angeloni, Quande canta o mâ. Sto testo o l’é stæto muxicou e inseio inte l’albo da Roberta Alloisio Lengua serpentina, e con sta canson s’é tentou unn’originäia fuxon de zeneise e napolitan, doe lengue indissolubilemente ligæ a-a vitta de mâ.

[1] a sciâ Cicchetta: personificaçion da mòrte into parlâ popolare.

Inte sto longo poemmetto o Vigo o conta da seu zoventù, tutt’atro che façile; personaggio ch’o pâ tòsto sciortio da un romanso do Dickens, o Vigo o s’inquaddra ben inte unna çerta idea da Zena de l’Euttoçento, co-i seu ambienti descheiti, donde unna fauna umaña reduta asquæxi a-a despiaçion a se batte tutti i giorni pe sorvevive inte unna lòtta sensa escluxon de corpi; sola speransa de riscatto soçiale, ò de unna vitta un pittin ciù comportabile, quella ch’a depende da l’aggiutto do deputou amigo, da monega e do fratte de bon cheu.

O P. Guidoni o fava osservâ, à propòxito de sta poexia, che, sciben inte l’evidente diverscitæ da reisa poetica, a l’à sens’atro influensou L’òrto do Firpo, co-e seu anafore «Bello pe sempre…», «Bella pe sempre…» etc. e o diva che «o poeta, quæ se segge poeta, o vive da poexia di atri ascì. Di seu predeçessoî e di seu contemporanni. I seu ligammi con atre esprescioin liriche meuian de vòtte into stato de inconscio»; mi dieiva a-a dreitua che a poexia do presente a l’inlumina ascì quella do passou e a â cangia, inte unna continua transformaçion e osmoxi.

[^2]: caviello: «capello», da osservâ l’imitaçion da parlâ rustega; caviello o conserva o dittongo antigamente presente anche into zeneise çittadin (cfr. Giulian Rosso: pielle, “pelle”; lietto, “letto”; etc.).